CELEX: 52006PC0602
Language: mt
Date: 2006-10-17
Title: Proposta għal deċiżjoni tal-Kunsill li tistabilixxi l-pożizzjoni li għandha tiġi adottata għan-nom tal-Komunità Ewropea fir-rigward ta’ proposta ta’ emenda tal-Protokoll ta’ Kjoto għall-Konvenzjoni ta' Qafas tan-Nazzjonijiet Uniti dwar it-Tibdil fil-Klima

KUMMISSJONI TAL-KOMUNITAJIET EWROPEJ

                                                      Brussel 17.10.2006
                                                      KUMM(2006) 602 finali

                                          Proposta għal

                                 DEĊIŻJONI TAL-KUNSILL

     li tistabilixxi l-pożizzjoni li għandha tiġi adottata għan-nom tal-Komunità Ewropea fir-
       rigward ta’ proposta ta’ emenda tal-Protokoll ta’ Kjoto għall-Konvenzjoni ta' Qafas
                             tan-Nazzjonijiet Uniti dwar it-Tibdil fil-Klima

                                  (preżentata mill-Kummissjoni)

MT                                                                                              MT
 ---pagebreak---                                  MEMORANDUM TA’ SPJEGAZZJONI

     L-għan aħħari tal-Konvenzjoni ta' Qafas tan-Nazzjonijiet Uniti dwar it-Tibdil fil-Klima
     (UNFCCC) u tal-Protokoll tagħha ta’ Kjoto huwa li tintlaħaq, skond id-disposizzjonijiet
     rilevanti tal-Konvenzjoni, l-istabilizzar ta' konċentramenti ta' gassijiet-serra fl-atmosfera
     f'livell li ma jippermettix interferenza perikoluża kkawżata mill-bniedem fis-sistema tal-
     klima.

     Il-Komunità Ewropea rratifikat il-Protokoll ta’ Kjoto għall-UNFCCC fl-20021. Għalhekk hija
     Parti f’dan il-Ftehim.

     It-tieni laqgħa tal-Konferenza tal-Partijiet fil-UNFCCC, bħala l-Laqgħa tal-Partijiet fil-
     Protokoll ta' Kjoto (COP/MOP2), se ssir f’Nairobi, fil-Kenja, bejn is-6 u s-17 ta’ Novembru
     2006.

     Skond l-Artikolu 3 tal-Protokoll ta’ Kjoto, il-Partijiet inklużi fl-Anness I tal-UNFCCC
     għandhom, individwalment jew flimkien, jassiguraw li l-emissjonijiet totali antropogeniċi ta’
     dijossidu tal-karbon ekwivalenti tal-gassijiet-serrra mniżżla fl-Anness A tal-Protokoll ta’
     Kjoto ma jeċċedux l-ammonti assenjati lilhom, ikkalkulati skond il-limitazzjoni kkwantifikata
     ta’ l-emissjonijiet u l-impenji għat-tnaqqis imniżżla fl-Anness B, bi ħsieb li jitnaqqsu l-
     emissjonijiet totali tagħhom ta’ tali gassijiet b’mill-inqas 5 fil-mija taħt il-livelli ta' l-1990 fil-
     perjodu ta’ impenn mill-2008 sa l-2012.

     Il-Belarussja hija inkluża fl-Anness I tal-UNFCCC imma mhux fl-Anness B tal-Protokoll ta’
     Kjoto. B’ittra datata d-9 ta' Frar 2006, il-Belarussja pproponiet emenda għall-Anness B tal-
     Protokoll ta’ Kjoto sabiex tiddaħħal fl-Anness b’impenn ta’ limitazzjoni kkwatifikata jew
     tnaqqis ta' l-emissjonijiet ta’ 95% tas-sena bażi. COP/MOP2 hija mħeġġa tikkunsidra l-
     emenda proposta u tieħu kwalunkwe azzjoni li tqis meħtieġa.

     Skond l-Artikolu 300.2 tat-Trattat tal-KE, deċiżjoni tal-Kunsill, meħuda b'maġġoranza
     kwalifikata fuq proposta mill-Kummissjoni, hija meħtieġa, fost ħwejjeġ oħra, bl-iskop li
     tistipula l-pożizzjonijiet li għandhom ikunu addottati f'isem il-Komunità f'korp mwaqqaf bi
     ftehim, meta dak il-korp ikun imsejjaħ biex jaddotta deċiżjonijiet li jkollhom effetti legali, bl-
     eċċezzjoni ta' deċiżjonijiet li jissuplimentaw jew jemendaw il-qafas istituzzjonali tal-ftehim.
     Il-Parlament Ewropew għandu jkun infurmat immedjatament u bis-sħiħ dwar deċiżjoni tal-
     Kunsill bħal din.

     Deċiżjoni tal-COP/MOP2 dwar l-emenda proposta mill-Belarussja tkun deċiżjoni b’effetti
     legali. Għaldaqstant, huwa neċessarju li l-Kunsill jadotta deċiżjoni li tistipula l-pożizzjoni tal-
     Komunità dwar din il-kwistjoni.

     Il-Belarussja għaddiet lis-Segretarjat tal-UNFCCC żewġ komunikazzjonijiet nazzjonali u r-
     rapport nazzjonali tagħha dwar il-progress li jista' jintwera li sar. Il-Komunità qed tagħti
     għajnuna teknika lill-Belarussja fil-qafas tal-programm TACIS biex trawwem l-
     implimentazzjoni tal-Protokoll ta’ Kjoto fil-Belarussja.

     L-ambizzjoni ġenerali tal-Belarussja li taddotta mira ta’ tnaqqis ta’ l-emissjonijiet skond il-
     Protokoll ta’ Kjoto għandha tintlaqa’ tajjeb. Madankollu, l-emenda proposta, fil-forma attwali

     1
             Deċiżjoni tal-Kunsill 2002/358 KE, ĠU L 130, tal-15.5.2002, p.1.

MT                                                        2                                                    MT
 ---pagebreak---      tagħha, ma tiżgurax l-integrità ambjentali tal-Protokoll ta’ Kjoto, għaliex lill-Belarussja
     tippermentilha żieda fil-kwoti ta’ l-emissjonijiet (Unitajiet tal-Kwantità Assenjata, AAUs) li
     tkun konsiderevolment ogħla minn dik ta’ Ekonomiji fi Tranżizzjoni oħrajn u tal-Partijiet fl-
     Anness I li għandhom l-istess daqs ta’ popolazzjoni.

     Fid-dawl ta’ dan, fil-COP/MOP2, il-Komunità ma għandhiex tappoġġa l-adozzjoni ta’ l-
     emenda għall-Anness B tal-Protokoll ta’ Kjoto proposta mill-Belarussja sakemm ma tkunx
     żgurata l-integrità ambjentali tal-Protokoll.

     Ta’ min jinnota li, wara l-elezzjonijiet presidenzjali vvizzjati tal-Belarussja fid-19 ta’ Marzu
     2006, l-UE issostni politika ta’ kuntatt bilaterali ristrett mal-Belarussja. Il-kuntatti
     Komunitarji mal-Belarussja se jkollhom jinżammu fil-livell tekniku u mhux politiku tul il-
     konferenza f'Nairobi.

MT                                                  3                                                   MT
 ---pagebreak---                                                      Proposta għal

                                          DEĊIŻJONI TAL-KUNSILL

         li tistabilixxi l-pożizzjoni li għandha tiġi adottata għan-nom tal-Komunità Ewropea fir-
           rigward ta’ proposta ta’ emenda tal-Protokoll ta’ Kjoto għall-Konvenzjoni ta' Qafas
                                 tan-Nazzjonijiet Uniti dwar it-Tibdil fil-Klima

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu
     175(1), flimkien mat-tieni subparagrafu ta’ l-Artikolu 300(2),

     Wara li kkunsidra l-proposta mill-Kummissjoni2,

     Billi:

     (1)       Il-Komunità Ewropea rratifikat il-Protokoll ta’ Kjoto tal-Konvenzjoni ta' Qafas tan-
               Nazzjonijiet Uniti dwar it-Tibdil fil-Klima (UNFCCC) fl-20023. Għalhekk hija Parti
               f’dan il-Ftehim.

     (2)       It-tieni laqgħa tal-Konferenza tal-Partijiet fil-UNFCCC, bħala l-Laqgħa tal-Partijiet fil-
               Protokoll ta' Kjoto (COP/MOP2), se ssir f’Nairobi, fil-Kenja, bejn is-6 u s-17 ta’
               Novembru 2006.

     (3)       Skond l-Artikolu 3 tal-Protokoll ta’ Kjoto, il-Partijiet inklużi fl-Anness I tal-UNFCCC
               għandhom, individwalment jew flimkien, jassiguraw li l-emissjonijiet totali
               antropogeniċi ta’ dijossidu tal-karbon ekwivalenti tal-gassijiet-serrra mniżżla fl-
               Anness A tal-Protokoll ta’ Kjoto ma jeċċedux l-ammonti assenjati lilhom, ikkalkulati
               skond il-limitazzjoni kkwantifikata ta’ l-emissjonijiet u l-impenji għat-tnaqqis
               imniżżla fl-Anness B, bi ħsieb li jitnaqqsu l-emissjonijiet totali tagħhom ta’ tali
               gassijiet b’mill-inqas 5 fil-mija taħt il-livelli ta' l-1990 fil-perjodu ta’ impenn mill-
               2008 sa l-2012.

     (4)       Il-Belarussja hija inkluża fl-Anness I tal-UNFCCC imma mhux fl-Anness B tal-
               Protokoll ta’ Kjoto u pproponiet emenda għall-Anness B tal-Protokoll ta’ Kjoto sabiex
               tiddaħħal f’dan l-Anness b’impenn ta’ limitazzjoni kkwantifikata jew tnaqqis ta' l-
               emissjonijiet ta’ 95% tas-sena bażi. Din l-emenda se tkun ikkunsidrata fil-COP/MOP2.

     (5)       Id-deċiżjoni dwar l-emenda proposta mill-Belarussja tikkonċerna l-ħarsien ta’ l-
               ambjent u se jkollha effetti legali. Għaldaqstant, jeħtieġ li l-Kunsill jadotta deċiżjoni li
               tistipula l-pożizzjoni tal-Komunità dwar din il-kwistjoni fil-COP/MOP2 abbażi ta’ l-
               Artikolu 175(1) flimkien mat-tieni subparagrafu ta' l-Artikolu 300(2).

     2
               COM(2006) 602 finali
     3
               Deċiżjoni tal-Kunsill 2002/358 KE, ĠU L 130, tal-15.5.2002, p.1.

MT                                                          4                                                 MT
 ---pagebreak---      (6)    Il-Belarussja għaddiet lis-Segretarjat tal-UNFCCC żewġ komunikazzjonijiet
            nazzjonali u r-rapport nazzjonali tagħha dwar il-progress li jista' jintwera li sar. Il-
            Komunità qed tagħti għajnuna teknika lill-Belarussja fil-qafas tal-programm TACIS
            biex trawwem l-implimentazzjoni tal-Protokoll ta’ Kjoto fil-Belarussja.

     (7)    L-ambizzjoni ġenerali tal-Belarussja li taddotta mira ta’ tnaqqis ta’ l-emissjonijiet
            skond l-Anness B tal-Protokoll ta’ Kjoto għandha tintlaqa’ tajjeb. Madankollu, l-
            emenda proposta fil-forma attwali tagħha, ma tiżgurax l-integrità ambjentali tal-
            Protokoll ta’ Kjoto, għaliex lill-Belarussja tippermentilha żieda fl-Unitajiet tal-
            Kwantità Assenjata (AAUs) li tkun konsiderevolment ogħla minn dik ta’ Ekonomiji fi
            Tranżizzjoni oħrajn u tal-Partijiet fl-Anness I li għandhom l-istess daqs ta’
            popolazzjoni.

     (8)    Fil-COP/MOP2, il-Komunità u l-Istati Membri għandhom jikkooperaw mill-qrib biex
            jiżguraw li kwalunkwe emenda ta’ kompromess għall-emenda proposta mill-
            Belarussja għall-Anness B tkun kompatibbli mal-leġiżlazzjoni Komunitarja u tiżgura
            l-integrità ambjentali tal-Protokoll ta’ Kjoto.

     (9)    Il-Komunità ma għandhiex tappoġġa emenda għall-Anness B sakemm ma tkunx
            kompatibbli mal-leġiżlazzjoni Komunitarja u ma tiżgurax l-integrità ambjentali tal-
            Protokoll ta’ Kjoto.

     (10)   Il-Parlament Ewropew għandu jiġi infurmat immedjatament u bis-sħiħ dwar id-
            deċiżjoni tal-Kunsill meħuda skond l-Artikolu 300(2).

     IDDEĊIEDA KIF ĠEJ:

                                             Artikolu Uniku

     1.      Fit-tieni laqgħa tal-Konferenza tal-Partijiet fil-Konvenzjoni ta' Qafas tan-Nazzjonijiet
             Uniti dwar it-Tibdil fil-Klima, bħala l-Laqgħa tal-Partijiet fil-Protokoll ta' Kjoto, il-
             Kummissjoni ma għandhiex tappoġġa, għan-nom tal-Komunità, l-adozzjoni ta’ l-
             emenda għall-Anness B proposta mill-Belarussja fil-forma attwali tagħha.

     2.      Il-Komunità u l-Istati Membri għandhom jikkooperaw mill-qrib biex jiżguraw li
             kwalunkwe emenda ta’ kompromess għall-emenda proposta mill-Belarussja għall-
             Anness B tkun kompatibbli mal-leġiżlazzjoni Komunitarja u tiżgura l-integrità
             ambjentali tal-Protokoll ta’ Kjoto. Fin-nuqqas ta’ dan, il-Kummissjoni ma għandhiex
             tappoġġa għan-nom tal-Komunità l-adozzjoni ta' l-emenda ta' kompromess.

     Magħmula fi Brussell,

                                                 Għall-Kunsill
                                                 Il-President

MT                                                  5                                                    MT